**REFERAT FRA STYREMØTE 02-2022**

**I NORSK IRSKSETTERKLUBB**

Dato: 23.mars 2022

Tid/sted: Gardermoen kl. 14.00-17.00

Tilstede: Gisle Sveva (leder), Anders Fledsberg (avlsrådsleder), Stein Nilsen (jakt-og trening), Geir Pedersen (økonomi), og Micael Wendell (2.vara).

Fravær: Lene Moen (nestleder), Ragnhild Bergheim (utstilling) og Frode Døsvik (1.vara).

Referent: Vigdis Ingebrigtsen.

**Sak 01-02-22: Innkalling og dagsorden**

*Vedtak: Godkjent med tilleggssak; Distribusjon av medlems e-post.*

**Sak 02-02-22: Avl**

Innkomne saker til behandling:

*Ingen saker.*

Spørreundersøkelse/ hypoteser:

AF har laget et utkast til en spørreundersøkelse.

*Vedtak: Undersøkelsen sendes ut på e-post og svarene systematiseres.*

*Et tilfeldig valgt medlem som svarer får velge en jakke og bukse (valgfritt) fra sortimentet fra Fjellsport (sponset).*

Avlsrådet ønsker indexer som gjør at vi kan sammenligne rasen vår bedre med andre raser i gruppe 7.

*Vedtak: Anders lager forslag til hvilke parameter vi ønsker statistikk over (f.eks. viltfinnerevne, jaktlyst, tomstand) og forespør datagruppen i RU (raseutvalget).*

Søknad oppdretterpris 2022

Kennel Hadseløyas har meldt inn.

*Vedtak: Søknaden oppfyller kriteriene og prisen tildeles. SN svarer, legger artikkel på nisk.no Oppdretterprisen deles ut på årets RS.*

*VI inviterer kennel US og kennel Hadseløyas til RS.*

Svar fra RU ang oversikt over utestengte hunder fra NKK?

*RU tar dette opp med FKF og det sendes etterlysning til NKK om at oversikten blir tilgjengelig snarest. Det er ønskelig at det lages et system der det er påmeldingssperre på aktiviteter for utestengte hunder.*

Jaktprøvekritikker i dogweb:

*Avlsrådsleder undersøker hvordan kritikker kan legges inn. Scanne manuelt, eller om det finnes et enklere system. Datahound har ikke et system for dette.*

**Sak 03-02-22: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | GSLM  | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris, og undersøker videre pris for brodering.Det har vært en konkuranse på Facebook for å kåre bildet som skal være motiv på ryggen. I tillegg blir det tøymerke med klubblogo på fremsiden.Avdelingene må ta opp forhåndsbestillinger, deretter blir det felles bestilling hos Bergans/trykkeri*.**Bergans produserer ikke lenger Drevsjø jaktvest. Vi har sett på alternative leverandører, men tilsvarende jaktvest blir for kostbart. Saken avsluttes.*  |

**Sak 04-02-22: Post til styret**

* FKF DU har sendt ut tidsplan for revisjon av jaktprøveregelverket frem mot 2024. Klubbene har frist til 1.mai med å komme med forslag til regelverksendringer; *Ulike endringer diskuteres, men ingen beslutning om å sende inn noen forslag foreløpig.*

* Søknad fra avd.9 om økonomisk støtte for utdanning av fase 2 instruktører; *Styret besluttet at de får dekket utgifter til terrengleie og instruktører.*
* Henvendelse fra Jakt & Friluftsliv as ang rabattavtale for medlemmer; *Vi har fått tilbud om en 3 ukers kampanje for tilbud på en jaktdress. Styret synes dette var en veldig kort tid, og forhører seg om det er mulig å utvide tilbudet til 3 mnd. fra august. MW.*
* Innstilling fra organisasjonsutvalget, under sak 08-02.

*Innkommen post er tatt til etterretning, besvart og evt. videresendt.*

**Sak 05-02-22: Invitasjon til Nordisk Match og European Championship for Irish Setters**

E.C. for IS er 26.-27.03. i Frankrike. SN har etterspurt mer informasjon.

N.M. er 07.-09.10. i Finland. SN har også her etterspurt mer informasjon. Uttaksregler blir samme som for NM lag. Det er ønskelig at det fattes et styrevedtak i fhht økonomisk støtte til deltakere. SN og GP legger frem forslag.

*Vedtak: E.C. mottok vi invitasjon for seint til at vi kunne foreta et uttak.*

*Nordisk Match vil vi (SN) lyse ut for påmelding. Mangler fortsatt noe informasjon om konkurransen, foreløpig vet vi at detter er en lavlandsprøve og stedet er ca. midt i Finland. Det er en lang reise og det vil bli kostbart for medlemmer å delta.*

*Styret vedtar et budsjett på kr. 25.000, - der hver deltaker og lagleder får dekket reise og opphold med inntil kr. 5.000, - NISK dekker også påmeldingsavgift og en evt. lagmiddag.*

**Sak 06-02-22: Ny regnskapsfører**

Vår regnskapsfører Grete Dahlen skal slutte. Hun har hatt ansvar for å kontrollere og føre alle bilag inn i regnskapsprogrammet, samt årsregnskapet for NISK. Hun har bistått kassererne i avdelingene med regnskapsføring. Er ansatt og har en årslønn på kr. 16.000, -

(Sekretær har ansvar for det daglige regnskapet, inn/ut betalinger, bilag, avstemmer bilag, A-meldinger, lønn, skatt/AGA, MVA, varebeholdning).

*Vedtak: Sekretær fører bilagene inn i programmet. Økonomiansvarlig i HS har ansvar for årsregnskapet.*

**Sak 07-02-22:** *Intern sak, unntatt fra offentligheten.*

**Sak 08-02-22: Representantskapsmøte for 2021**

Årets RS blir søndag 8.mai. Møtelokale blir på Radisson Blu Airport Hotel Gardermoen.

Kunngjøring dato: 13.mars (8 uker før) på hjemmesiden, Facebook, FH nr.2 og e-post.

Innkomne forslag og forslag til valgkomiteen: 27.mars (6 uker før).

På valg: Gisle, Ragnhild, Geir, Frode og Micael.

Revisor og vararevisor er årlig på valg, *VI forespør om gjenvalg.*

I valgkomiteen er Ingrid og Nina på valg; *VI forespør om gjenvalg.*

Frist for å sende årsberetning til Vigdis (for sammensetning): 21.03.

* Styret, medlemmer, organisasjonen: Gisle
* Resultater, Årets hunder: Stein- OK
* Avlsarbeid: Anders- OK
* IRHS: Jan Erik
* Utstilling: Ragnhild- OK
* Budsjett: Geir/Vigdis- OK
* Informasjon, Arrangement, Forslag til drift 2022+ sammensetning: Vigdis

Legge ut sakspapirer: senest 10.april (4 uker før).

Saker fra hovedstyret til behandling på RS:

1. Statuetter Norgescup ifht fullkombinert prøver og tilleggspoeng.
2. Hovedsponsor enerett.
3. Legge frem forslag til ny organisasjonsmodell, samt forslag til lovendring: HS har mottatt organisasjons utvalget sin innstilling. Styret er positiv i forhold til den økonomiske løsningen, men en del detaljer må utredes mer.

Det diskuteres også hvilken modell som vil fungere best ved en eventuell endring i avdelingsstyrene. Det viktigste er å sørge for å opprettholde dagens aktivitetsnivå.

Det må tas hensyn til at avdeling 3 ønsker å bli oppløst, samt at dagens DR har liten eller ingen aktivitet.

Stemmeavgivning må diskuteres mer, samt forslaget om endring av lovene.

*GS lager et utkast til styrets forslag som skal fremlegges til avstemming på RS.*

*MW definerer hva som er endret i det innsendte forslaget til lovendring.*

*Det settes opp 2 Teams møter for diskusjon: onsdag 30.mars kl. 19.00 og onsdag 6.april kl. 19.00, deretter beslutning som publiseres senest 10.04.*

**Eventuelt:**

* Moderator for NISK sin instagram konto er Catrine Olsen Engen. Hun bor på Askøy utenfor Bergen, har to irsksettere og er nestleder i avd.5.
* Det er sendt blomsterhilsen til vinner av FKF cupen for unghund, og til vår nye Trippelchampion.
* Fjellsport tilbyr en valgfri jakke og bukse; under sak 02-02 – spørreundersøkelsen.
* Medlemsmail; For å kunne sende ut e-post til ca. 1900 medlemmer vil det medføre en kostnad. AF har undersøkt ulike leverandører og det vil koste ca. kr. 5.000, - årlig; *Styret vedtar å kjøpe denne tjenesten. Det er behov for å nå alle medlemmene på denne måten ved f.eks. spørreundersøkelser, felles viktig informasjon etc.*

Styremøter 2022:

Onsdag 20.april, Teams

Fredag 6.mai og lørdag 7.mai Gardermoen